Ettepanek NÕUKOGU MÄÄRUS millega muudetakse määrust (EMÜ) nr 3030/93 teatavate tekstiiltoodete kolmandatest riikidest importimise ühiseeskirjade kohta

(komisjoni esitatud)

SELETUSKIRI

Käesoleva määruse eesmärk on muuta määrust (EMÜ) nr 3030/93, et kohandada Vietnami Sotsialistlikust Vabariigist teatavate tekstiiltoodete impordi koguselisi piirnorme, et võtta arvesse uute liikmesriikide liitumist ühendusega.

Alates 1. maist 2004 muudeti nõukogu määrusega (EÜ) nr 487/2004 [1] määrust (EMÜ) nr 3030/93 teatavate tekstiiltoodete kolmandatest riikidest importimise ühiseeskirjade kohta [2]. Sellega kohandati teatavate tekstiiltoodete kolmandatest riikidest laienenud ühendusse importimise koguselisi piirnorme, võttes arvesse tavapärast importi kümnesse uude liikmesriiki ning kasutades aastate 2000-2002 keskmist importi, mida on kohandatud pro rata temporis põhimõttel. Sama meetodit tuleks nüüd kasutada koguseliste piirnormide kohandamiseks teatavate tekstiiltoodete importimisel Vietnami Sotsialistlikust Vabariigist.

[1] ELT L 79, 17.3.2004, lk 1.

[2] ELT L 275, 8.11.1993, lk 1.

Nõukogul palutakse heaks kiita käesolev ettepanek nõukogu määruse kohta, millega muudetakse määrust (EMÜ) nr 3030/93 teatavate tekstiiltoodete kolmandatest riikidest importimise ühiseeskirjade kohta.

2004/0139 (ACC)

Ettepanek NÕUKOGU MÄÄRUS millega muudetakse määrust (EMÜ) nr 3030/93 teatavate tekstiiltoodete kolmandatest riikidest importimise ühiseeskirjade kohta

EUROOPA LIIDU NÕUKOGU,

võttes arvesse Euroopa Ühenduse asutamislepingut, eriti selle artiklit 133,

võttes arvesse komisjoni ettepanekut, [3]

[3] ELT C [...], [...], lk [...].

ning arvestades järgmist:

(1) 1. mail 2004 ühines Euroopa Liiduga kümme uut liikmesriiki. Ühinemisakti artikli 6 lõikes 7 on sätestatud, et uued liikmesriigid peavad seoses tekstiiltoodetega kohaldama ühist kaubanduspoliitikat ning et ühenduse kohaldatavaid koguselisi piirnorme tekstiil- ja rõivatoodete importimisel tuleb kohandada, et võtta arvesse uute liikmesriikide ühinemist ühendusega.

(2) Alates 1. maist 2004 muudeti nõukogu määrusega (EÜ) nr 487/2004 [4] määrust (EMÜ) nr 3030/93 teatavate tekstiiltoodete kolmandatest riikidest importimise ühiseeskirjade kohta [5]. Sellega kohandati teatavate tekstiiltoodete kolmandatest riikidest laienenud ühendusse importimise koguselisi piirnorme, võttes arvesse tavapärast importi kümnesse uude liikmesriiki ning kasutades aastate 2000-2002 keskmist importi, mida on kohandatud pro rata temporis põhimõttel. Sama meetodit tuleks nüüd kasutada koguseliste piirnormide kohandamiseks teatavate tekstiiltoodete importimisel Vietnami Sotsialistlikust Vabariigist.

[4] ELT L 79, 17.3.2004, lk 1.

[5] ELT L 275, 8.11.1993, lk 1.

(3) Määrust nr 3030/93 tuleks seetõttu vastavalt muuta.

(4) Käesolev määrus peaks soovitavalt jõustuma järgmisel päeval pärast selle avaldamist, et ettevõtjad võiksid sellest võimalikult kiiresti kasu saada,

ON VASTU VÕTNUD KÄESOLEVA MÄÄRUSE:

Artikkel 1

Määruse (EMÜ) nr 3030/93 V ja VII lisas Vietnami puhul 2004. aastaks sätestatud koguselised piirnormid asendatakse käesoleva määruse lisas esitatud koguseliste piirnormidega.

Artikkel 2

Käesolev määrus jõustub järgmisel päeval pärast selle avaldamist Euroopa Liidu Teatajas.

Käesolev määrus on tervikuna siduv ja vahetult kohaldatav kõikides liikmesriikides.

Brüssel, [...]

Nõukogu nimel

Eesistuja

LISA

V lisas esitatud 2004. aasta koguselised piirnormid asendatakse Vietnami puhul järgmistega:

>TABELPOSITION>

VII lisas esitatud ühenduse 2004. aasta koguselised piirnormid reimportimiseks välistöötlemise korra alusel asendatakse Vietnami puhul järgmistega:

>TABELPOSITION>